Opgeblaas, sooibrand, hardlywig | Health24
Posted by: Johlene | 2013/02/18
Opgeblaas, sooibrand, hardlywig
Hallo, ek sukkel al min of meer vir 5 jaar met my maag. Brand by tye vreeslik. Ek kry nie van die opstoot sooibrand nie. Dit brand net vreeslik, selfs van water. Ek voel ook baie maklik opgeblaas en ongemaklik en is kronies hardlywig. Baiekeer is daar ''n pyn aan die regterkant van my buik, min of meer net langs my heup. Die pyn versprei dan na agter. Die laaste 2 maande het hierdie probleme vererger. Ek is al heeltemal raadop en weet nie meer wat om te maak nie. Ek voel heeltyd ongemaklik en soos ''n olifant met my opgeblaaste maag. Het u dalk enige raad vir my asseblief?
In die lig van jou lang geskiedenis van simptome, is dit baie belangrik om 'n gastroenteroloog of algemene sjirurg te konsulteer. Daar is vele moontlikhede wat ondersoek moet word, soos byvoorbeeld 'n maagseer, galstene of 'n mantelvliesbreuk. Prikkelbare dermsindroom is ook 'n moontlikheid, maar ander oorsake moet uitgeskakel word.
Posted by: Anonymous | 2013/03/01
Hallo Dr Anrich, ek was by 'n internis en hy het 'n Gastroscopy gedoen. Hy het nie 'n maagseer gesien nie, maar hy het Helicobacter Pylori gediagnoseer. Hy het Amoxil, Clacee (Clarithromycin) en Nexiam voorgeskryf. Maar nou het die ander dokter in die plek van die Amoxil "Moxypen" gegee. Is dit dieselfde pille en sal dit die virus doodmaak?